बरेली। अदालत ने पत्नी द्वारा दी गयी गुजारा भत्ता देने की अर्जी को खारिज कर दी। गौरतलब है कि नवादा शेखान की रजनी ने अपने पति जो कि तिलहर शाहजहांपुर में रहते हैं के खिलाफ अपना व अपनी नाबालिग पुत्री के लिये गुजारा भत्ता देने की मांग की थी। पारिवारिक न्यायाधीश ने अपने आदेश में कहा है कि गुजारा भत्ता मांगने वाली महिला बिना उचित कारण के मायके में रह रही है। इस कारण वह गुजारा भत्ता पाने की हकदार नहीं है, लेकिन अदालत ने नाबालिग पुत्री के लिये एक हजार रुपये प्रति माह देने का आदेश दिया।